als_Latn dik_Latn sag_Latn
Arben Duka: Dua të qesh, por këtu nuk ka asgjë gazmore
Nga Wikibooks
- Dua të qesh, por këtu nuk ka asgjë gazmore
- Shumë rrallë kam parë njerëz duke qeshur,
- nuk them se arsyen s'e kuptoj dot,
- s'kam parë të qeshin burra seriozë,
- dhe jo kalamaqë që qeshin kot më kot!..
- Realisht e qeshura është një vlerë,
- një vlerë e racës njerëzore,
- dhe unë kam dëshirë të qesh ndonjëherë,
- por këtu nuk ka asnjë gjë gazmore!
- Dhe këtu ka pafund spektakle,
- quhen humor në të vërtetë,
- mbase ne jemi vënd i çuditshëm,
- se kudo aktorët qeshin vetë!
- Kudo qeshin vetë edhe bërtasin,
- bërtasin kot si të ndërkryer,
- të kisha vullnetin të shihja një deri në fund,
- s'di sa televizorë do kisha thyer!
- Për të qeshur bëri gjithë njerëzinë,
- po askush të qeshi s'e ka parë Çaplinin,
- humorit po t'ja dinin vështirësinë,
- njerzit askujt faj nuk do t'i vinin!..
- Kur gjithëçka duket e zgërlaqur,
- kur fatet njerëzore bëhen zi e më zi,
- mund të qeshi me zë një Derr i Kënaqur,
- po një Sokrat i Varfër nuk qesh kurrësesi!
- Të gjithë duam të qeshim nganjëherë,
- por koha këtë mundësi s'na afron,
- si mund të qeshin njerzit me zë të lartë,
- kur shumica për bukën e gojës mendon!..
- Gjersa jemi ende tek buka e gojës,
- të gjej diçka për të qeshur s'ka se si,
- ndaj ma shpif e ma shpif çdo "Big Bradhër",
- më sjell pa fund neveri!..
- Këtu zymtësia ka qënë e përpiktë,
- se në çdo hap të jetës e kam ndeshur,
- dhe kemi më të madhen kontradiktë,
- se pushtetarët kanë qënë gjithmonë të qeshur!..
- Pushtetarët kanë qënë dhe janë të qeshur,
- dhe pse mbajnë mbi shpinë mijra fate,
- ndaj e qeshura e tyre mes dhëmbve të bardhë,
- më është dukur si teh i helmatisur shpate!..
- Më duket si teh i helmatisur shpate,
- mbi qafën pa gjak të të mjerëve,
- askush nuk qesh dot me zë të lartë,
- nëse do t'i dhëmbin dhe plagët e të tjerëve!
- Një shoqëri e ndarë në kampe pa kuptim,
- ku shpatat qëndrojnë gjithnjë majë më majë,
- s'ka mitër të ngrohtë për humorin,
- thjeshtë kokën e vet do të hajë!
- S'e kam dhe shumë të nevojëshme,
- por dua të qesh hera-herës,
- po një e qeshur me zë të lartë do të qe,
- si dashuri në kohën e kolerës!
- Do desha të qeshja ndonjëherë,
- po kjo mund të më ndodhë veç në ëndërr,
- se është tjetër gjë të qeshësh me zë,
- dhe krejt tjetër gjë të qeshësh me zëmër!..
- Jeta vërtetë është e bukur,
- por qëllon të jetë dhe shumë mizore,
- kam vite që kam harruar të qesh,
- sepse këtu nuk gjej asnjë gjë gazmore!
- 11 Qershor 2014
- Nga Arben Duka
- Burimi: Gazeta "Shqiptarja.com"
als_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn war_Latn als_Latn